બસ, આવા અઢળક પોઝિટિવ વિચારોની ખીચડી એટલે ‘ધ માર્શિયન.’ થ્રીડીમાં જોવી ગમે, સબટાઇટલ્સ ન હોય, તોય અંગ્રેજીમાં જોવાની મજા પડે. થેન્ક ગોડ, ‘ઇન્ટરસ્ટેલર’ની જેમ આ ફિલ્મ જોતાં પહેલાં ‘સફારી’ના લેખો વાંચીને જવાની જરૂર નથી (હા, વાંચ્યા હોય તો મજા વધે ખરી!). ‘ધ માર્શિયન’ જોઇને બહાર નીકળ્યા પછી આફત વખતે ઘાંઘા થયા વિના તેને પ્રોબ્લેમ ગણીને સોલ્વ કરતા થઇએ, આપણી હામ, શાંતિ, સેન્સ ઑફ હ્યુમર, પોઝિટિવિટી ન ગુમાવીએ અને એક કૂંપળ ફૂટે તોય હરખ થાય એટલી સંવેદનશીલતા બરકરાર રાખીએ, તો તમને મંગળ ક્યારેય નહીં નડે. બલકે લાઇફ કુશળ-મંગળ જ રહેશે. આ ફિલ્મ પણ બેશક જોઈ નાખો.